Kudirkos Naumiesčio koplyčia-mauzoliejus
54°46′53″š. pl. 22°51′46″r. ilg.﻿ / ﻿54.781296°š. pl. 22.862765°r. ilg.﻿ / 54.781296; 22.862765 Kudirkos Naumiesčio koplyčia–mauzoliejus stovi Kudirkos Naumiesčio civilinėse kapinėse, Šakių rajone. Vietos dvarininkų statyta koplyčia su laidojimo rūsiu – viena iš lankytinų vietų Kudirkos Naumiesčio seniūnijoje. Koplyčia stūkso Meištų kapinių priekyje netoli vartų. Šalia statinio 1914 m. pastatytas paminklas nežinomam Rusijos imperijos armijos kariui lietuviui (restauruotas 2012 m.). Buvusi avarinės būklės koplyčia 2011 m. buvo remontuojama: kiauras čerpių stogas uždengtas nauja skarda, įrengta vandens nuvedimo sistema, skylančios sienos suveržtos metalinėmis sijomis. Koplyčia nuo sovietmečio paversta sandėliu.